《寄杨君谦二首 其一》
明代·普泰

都下闻归雁，江东忆故人。高山千里梦，芳草十年春。

吟苦先催老，心安却耐贫。吴门他日过，书院许谁邻。

作者简介：陕西人，字鲁山，号野庵。深研禅理，又嗜儒学。曾南至应天府，读书于钟山寺。后授《易》于郧县。还京师，住隆兴寺，题壁云：“鸟栖匠氏难求木，僧住樵夫不到山。”杨循吉异而往访，一见如故，连日夜谈不去。沈周为画《雪夜谈玄图》以识之。有《鲁山诗集》。